आर्थिक:सितारों की चाल कहती है कि, अगर आपको साल 2018 में पैसे कमाने हैं और आर्थिक स्थिति को मजबूत करना है तो मेहनत करने से पीछे नहीं हटना होगा। कड़ी मेहनत निश्चित तौर पर आपको सुखःद परिणाम देगी। पैसे की आवक अच्छी रहेगी और आपका जीवन आनंदमय रहेगा, लेकिन बेहतर मैनेजमेंट ज़रूरी है। इस अवधि में आप पुराने क़र्ज़ से उबर जाएँगे। इस समय आपको कई सुनहरे मौक़े मिलने वाले हैं जिसका फ़ायदा उठाने के लिए आपको तैयार रहना चाहिए। आय के कुछ नए स्रोत भी सामने आएँगे, लेकिन मार्च से जुलाई तक धन हानी होने की संभावना है इसलिए सावधान रहें। अक्टूबर के मध्य में आय में कमी रह सकती है। अतः कोई भी फ़ैसला जल्दबाज़ी में ना लें। अगर आपका व्यवसाय आर्ट, डिज़ाइनिंग, फ़ैशन, आर्किटेक्ट और निर्यात से जुड़ा है तो अपार मुनाफ़ा होगा। वहीं जो जातक विदेशी सर्विस से जुड़े हैं उनकी भी कमाई अच्छी होने वाली है। किसी भी दस्तावेज़ पर हस्ताक्षर करने से पहले उसकी जाँच कर लें।